ગાંધીનગર, 16 ઑગસ્ટઃ શુક્રવારે સવારે નવ વાગ્યાના અરસાની આસપાસ નડિયાદ-મહેમદાવાદ રોડ પર અંધજ ગામ પાસે એક એસટી બસ અને રિક્ષા વચ્ચે ગમખ્વાર અકસ્માત સર્જાયો હતો. જેમાં 11 લોકોના મોત નીપજ્યાં છે, જ્યારે ચારને ગંભીર ઇજા થતાં હોસ્પિટલમાં દાખલ કરવામાં આવ્યા છે. આ બનાવની જાણ મુખ્યમંત્રી નરેન્દ્ર મોદીને થતાં તેમણે દુઃખ વ્યક્ત કર્યું છે અને અકસ્માતમાં ભોગ બનાનારાઓના પરિવારજનો પ્રત્યે સહાનુભૂતિ વ્યક્ત કરી છે.